ഇന്ദ്രപ്രസ്ഥത്തിന്റെ തിരുമുറ്റത്ത് പൂക്കളങ്ങളൊരുക്കി ഡിഎംഎയുടെ ആവണി നിലാവ് ന്യൂഡല്ഹി: ഇന്ദ്രപ്രസ്ഥത്തിന്റെ തിരുമുറ്റത്ത് പൂക്കളങ്ങളൊരുക്കിയും ആവണി നിലാവിന്റെ ചാരുതയും പകര്ന്ന് ഡല്ഹി മലയാളികളുടെ ഓണാഘോഷം. ഡിഎംഎയും മാനുവല് മലബാര് ജൂവലേഴ്സും സംയുക്തമായി അവതരിപ്പിച്ച ആവണി നിലാവ് ആര് കെ പുരത്തെ ഡിഎംഎ സാംസ്കാരിക സമുച്ചയത്തില് ഒരു ഇടവേളയ്ക്കുശേഷം അരങ്ങേറി. യൂ ട്യൂബ് ചാനലിലൂടെ തത്സമയം സംപ്രേക്ഷണം ചെയ്ത ആഘോഷ പരിപാടികള് വിരമിച്ച ജസ്റ്റിസ് കുര്യന് ജോസഫ് ഉദ്ഘാടനം ചെയ്തു. കോവിഡ് മാനദണ്ഡങ്ങള് പാലിക്കുന്നതിന്റെ ഭാഗമായി പൊതുജനങ്ങള്ക്ക് പ്രവേശനം നല്കിയിരുന്നില്ല.ആഘോഷത്തോടനുബന്ധിച്ചു ഡിഎംഎ പ്രസിഡന്റ് കെ. രഘുനാഥിന്റെ അധ്യക്ഷതയില് ചേര്ന്ന സാംസ്കാരിക സമ്മേളനത്തില് രാജ്യസഭാ എം.പി അല്ഫോന്സ് കണ്ണന്താനവും മാനുവല് മലബാര് ജൂവലേഴ്സ് ചെയര്മാന് മാനേജിംഗ് ഡയറക്ടര് മാനുവല് മെഴുക്കനാലും മുഖ്യാതിഥികളായിരുന്നു. വൈസ് പ്രസിഡന്റും ജനറല് കണ്വീനറുമായ മണികണ്ഠന് കെ.വി, വൈസ് പ്രസിഡന്റ് കെ ജി രാഘുനാഥന് നായര്, അഡീഷണല് ജനറല് സെക്രട്ടറി കെ.ജെ ടോണി, ട്രഷറര് മാത്യു ജോസ്, പൂക്കളം കണ്വീനറും ജോയിന്റ് ട്രഷറുമായ പി എന് ഷാജി തുടങ്ങിയവര് ആശംസകള് നേര്ന്നുകൊണ്ട് സംസാരിച്ചു. ടിന്റുമോള് ജോസഫ് ആയിരുന്നു അവതാരിക. ഡിഎംഎ വിശിഷ്ട സാമൂഹ്യ സേവാ പുരസ്കാരം ലുലു ഗ്രൂപ്പ് ചെയര്മാന് എം.എ. യൂസഫലി, ഡോ ലില്ലി ജോര്ജ്ജ്, ഡിഎംഎ വിശിഷ്ട സേവാ പുരസ്കാരം യു. രാധാകൃഷ്ണന്, വി.ജി. രാമണദാസ് എന്നിവര്ക്ക് സമ്മാനിച്ചു. വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡലിന് അര്ഹനായ അസി. കമാന്ഡന്റ് പി.വി. ഗിരിവസന്, ഡല്ഹി പോലീസ് സബ് ഇന്സ്പെക്ടര് വി.സി. ചാക്കോ, ഒളിന്പ്യന് അമോജ് ജേക്കബ് എന്നിവരെയും കോവിഡ് പ്രതിരോധത്തില് സജീവമായി പങ്കെടുത്ത ആരോഗ്യപ്രവര്ത്തകരായ ജൂനാ വില്സണ്, ടിന്സി മോള്, ഒ.എസ.് ധന്യ, ബേസില് ജോസഫ്, ഡല്ഹി പോലീസ് അസി. സബ് ഇന്സ്പെക്ടര്മാരായ പി.എന്. രാജന്, വി.ആര് ഷിബു എന്നിവരേയും രക്തദാദാക്കളായ ബ്ലഡ് ഡോണേഴ്സ് കേരള, ബ്ലഡ് പ്രൊവൈഡേഴ്സ് ഡ്രീം ബിപിഡി കേരള എന്നീ കൂട്ടായ്മകളെയും ചടങ്ങില് ആദരിച്ചു. പഠന മികവിനുള്ള ഡിഎംഎ സലില് ശിവദാസ് അക്കാദമിക് എക്സലന്സ് പുരസ്കാരം മയൂര് വിഹാര് ഫേസ്2 ഏരിയയിലെ കെല്വിന് ടോം ജോസഫ് സയന്സ്, വസുന്ധര എന്ക്ലേവ് ഏരിയയിലെ അനന്യാ നായര് ഹ്യുമാനിറ്റിക്സ്, ദില്ഷാദ് കോളനി ഏരിയയിലെ അഞ്ജലി ജയന് കോമേഴ്സ് എന്നിവര്ക്കും സമ്മാനിച്ചു.ചെറുതാഴം കുഞ്ഞിരാമന് മാരാരുടെ നേതൃത്വത്തില് നടത്തിയ രംഗപൂജയോടെ കലാപരിപാടികള് ആരംഭിച്ചു. കള്ച്ചറല് കമ്മിറ്റി കണ്വീനര് അജികുമാര് മേടയിലിന്റെ ആഭിമുഖ്യത്തില് ആര് കെ പുരം, ദില്ഷാദ് കോളനി, വസുന്ധര എന്ക്ലേവ്, ജനക് പുരി, വികാസ്പുരിഹസ്തസാല്, വിനയ് നഗര്കിദ്വായ് നഗര് തുടങ്ങിയ ഏരിയകളിലെ കലാകാരാര് അവതരിപ്പിച്ച ദൃശ്യ ശ്രാവ്യ കലാവിരുന്ന് ആവണി നിലാവിനു ചാരുത പകര്ന്നു.പരിപാടികള് യൂ ട്യൂബ് https:youtu.be2O99EfiMfI എന്ന ലിങ്കില് ലഭ്യമാണ്. റിപ്പോര്ട്ട്: പി.എന്. ഷാജി